CELEX: 32017D0177
Language: fi
Date: 2017-01-31 00:00:00
Title: Komission täytäntöönpanopäätös (EU) 2017/177, annettu 31 päivänä tammikuuta 2017, rautateiden ”meripihkareitti”-tavaraliikennekäytävän perustamista koskevan yhteisen ehdotuksen yhdenmukaisuudesta Euroopan parlamentin ja neuvoston asetuksen (EU) N:o 913/2010 5 artiklan kanssa (tiedoksiannettu numerolla C(2017) 141)

2.2.2017   
            
            
               FI
            
            
               Euroopan unionin virallinen lehti
            
            
               L 28/69
            
         KOMISSION TÄYTÄNTÖÖNPANOPÄÄTÖS (EU) 2017/177,
   annettu 31 päivänä tammikuuta 2017,
   rautateiden ”meripihkareitti”-tavaraliikennekäytävän perustamista koskevan yhteisen ehdotuksen yhdenmukaisuudesta Euroopan parlamentin ja neuvoston asetuksen (EU) N:o 913/2010 5 artiklan kanssa
   
      
         (tiedoksiannettu numerolla C(2017) 141)
      
   
   (Ainoastaan puolan-, slovakin-, sloveenin- ja unkarinkieliset tekstit ovat todistusvoimaiset)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kilpailukykyisen tavaraliikenteen eurooppalaisesta rautatieverkosta 22 päivänä syyskuuta 2010 annetun Euroopan parlamentin ja neuvoston asetuksen (EU) N:o 913/2010 (1) ja erityisesti sen 5 artiklan 6 kohdan,
   sekä katsoo seuraavaa:
   
               (1)
            
            
               Unkarin, Puolan, Slovenian ja Slovakian rautatieliikenteestä vastaavat ministeriöt lähettivät komissiolle asetuksen (EU) N:o 913/2010 5 artiklan 5 kohdan mukaisesti aiesopimuksen, jonka komissio vastaanotti 7 päivänä huhtikuuta 2016. Aiesopimukseen sisältyi muun muassa ehdotus perustaa rautateiden ”meripihkareitti”-tavaraliikennekäytävä näiden neljän jäsenvaltion alueelle.
            
         
               (2)
            
            
               Komissio tutki kyseisen ehdotuksen asetuksen (EU) N:o 913/2010 5 artiklan 6 kohdan nojalla ja katsoo sen olevan mainitun asetuksen 5 artiklan mukainen jäljempänä esitetyistä syistä.
            
         
               (3)
            
            
               Mainitun asetuksen 4 artiklassa esitetyt perusteet on otettu huomioon ehdotuksessa. Ehdotettu rautateiden tavaraliikennekäytävä, joka kulkee useamman kuin kolmen jäsenvaltion alueella, helpottaa yhteyksiä Slovenian tasavallassa sijaitsevien Adrianmeren satamien, Slovakiassa sijaitsevien Tonavan sisävesisatamien ja Slovakian tasavallan välillä. Sillä myös parannetaan yhteyksiä tärkeisiin intermodaalisiin rautatie-/maantieterminaaleihin kyseisissä jäsenvaltioissa, ja se tarjoaa suoran reitin tavaraliikenteelle Alppien itäpuolella. Se voi myös edistää rautatieliikenteen kehittämistä Serbian kanssa ja mahdollisesti parantaa rautatieliikennettä EU:n itäisen rajan yli sekä Euroopan ja Aasian välisellä maayhteydellä.
            
         
               (4)
            
            
               Lisäksi rautateiden ”meripihkareitti”-tavaraliikennekäytävää tukevien markkinatutkimusten tulokset osoittavat, että ehdotetulla reitillä on kysyntää liikenteelle, muun muassa Koperin merisataman sisämaayhteyksillä Länsi-Unkarin kautta sekä Puolan itäosien, Slovakian ja Unkarin välillä. Näiden tutkimusten mukaan on mahdollisuuksia siirtää tavaraliikennettä maanteiltä rautateille ja kasvattaa liikenteen määrää tällä liikennekäytävällä.
            
         
               (5)
            
            
               Asianomaiset rataverkon haltijat ovat ilmaisseet täyden tukensa tälle uudelle rautateiden tavaraliikennekäytävälle ja mahdolliset hakijat ovat aiesopimuksen mukaan ilmaisseet kiinnostuksensa sen käyttämiseen.
            
         
               (6)
            
            
               Tässä päätöksessä säädetyt toimenpiteet ovat asetuksen (EU) N:o 913/2010 21 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Unkarin, Puolan, Slovenian ja Slovakian rautatieliikenteestä vastaavien ministeriöiden lähettämä, 7 päivänä huhtikuuta 2016 vastaanotettu rautateiden ”meripihkareitti”-tavaraliikennekäytävää koskeva aiesopimus, jossa rautateiden ”meripihkareitti”-tavaraliikennekäytävän pääreitiksi ehdotetaan reittiä Koper – Ljubljana – / Zalaszentivan – Sopron/Csorna – / (Unkarin ja Serbian raja) – Kelebia – Budapest – / – Komárom – Leopoldov / Rajka – Bratislava – Žilina – Katowice / Krakova – Varsova / Łuków – Terespol – (Puolan ja Valko-Venäjän raja), on asetuksen (EU) N:o 913/2010 5 artiklan mukainen.
   2 artikla
   Tämä päätös on osoitettu Unkarille, Puolan tasavallalle, Slovenian tasavallalle ja Slovakian tasavallalle.
   
      Tehty Brysselissä 31 päivänä tammikuuta 2017.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EUVL L 276, 20.10.2010, s. 22.